Document ID: 31994R2472

ΚΑΝΟΝΙΣΜΟΣ (ΕΚ) αριθ. 2472/94 ΤΟΥ ΣΥΜΒΟΥΛΙΟΥ της 10ης Οκτωβρίου 1994 για την αναστολή ορισμένων στοιχείων του αποκλεισμού (εμπάργκο) της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 228Α,
την απόφαση 94/673/ΚΕΠΠΑ του Συμβουλίου της 10ης Οκτωβρίου 1994 σχετικά με την κοινή θέση η οποία καθορίστηκε βάσει του άρθρου Ι.2 της συνθήκης για την Ευρωπαϊκή Ένωση αναφορικά με την αναστολή ορισμένων περιορισμών στις συναλλαγές με την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) όπως αποφασίστηκε από το Συμβούλιο Ασφαλείας των Ηνωμένων Εθνών στο ψήφισμα 943 (1994) (1),
την πρόταση της Επιτροπής,
Εκτιμώντας:
ότι το Συμβούλιο Ασφαλείας των Ηνωμένων Εθνών, λαμβανομένης υπόψη της υποστήριξης των αρχών της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) στην προταθείσα εδαφική ρύθμιση για τη Δημοκρατία της Βοσνίας-Ερζεγοβίνης και λαμβανομένης υπόψη της έκθεσης του Γενικού Γραμματέα των Ηνωμένων Εθνών σχετικά με το κλείσιμο των συνόρων μεταξύ της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) και των περιοχών της Δημοκρατίας της Βοσνίας-Ερζεγοβίνης που ελέγχονται από τις δυνάμεις των Σέρβων της Βοσνίας, αποφάσισε στο ψήφισμά του 943 (1994) να αναστείλει ορισμένα στοιχεία του αποκλεισμού (εμπάργκο) της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο)-
ότι, υπό τις συνθήκες αυτές, η Κοινότητα πρέπει να προσαρμόσει ανάλογα την ισχύουσα νομοθεσία και ιδίως τον κανονισμό (ΕΟΚ) αριθ. 990/93 του Συμβουλίου της 26ης Απριλίου 1993 για τις συναλλαγές μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται το άρθρο 1 παράγραφος 2 στοιχείο α) του κανονισμού (ΕΟΚ) αριθ. 990/93 του Συμβουλίου όσον αφορά τις πολιτικές επιβατικές πτήσεις, που μεταφέρουν μόνον επιβάτες και προσωπικά είδη και όχι εμπορεύματα, προς ή από το αεροδρόμιο του Βελιγραδίου.
Άρθρο 2
Αναστέλλεται το άρθρο 1 παράγραφος 1 στοιχείο γ) του κανονισμού (ΕΟΚ) αριθ. 990/93 του Συμβουλίου όσον αφορά τη γραμμή πορθμείου που μεταφέρουν μόνον επιβάτες και προσωπικά είδη και όχι εμπορεύματα μεταξύ του Bar στην Ομοσπονδιακή Δημοκρατίας της Γιουγκοσλαβίας (Σερβία και Μαυροβούνιο) και του Μπάρι στην Ιταλία.
Άρθρο 3
Παρά τις διατάξεις των άρθρων 1 και 2 του παρόντος κανονισμού, οι αρμόδιες αρχές των κρατών μελών, σύμφωνα με τις αποφάσεις και διαδικασίες της επιτροπής που συγκροτείται με την απόφαση αριθ. 724 (1991) του Συμβουλίου Ασφαλείας των Ηνωμένων Εθνών, μπορούν να επιτρέπουν τη μεταφορά εμπορευμάτων στις εν λόγω πτήσεις ή γραμμή πορθμείου.
Άρθρο 4
Αναστέλλονται όλοι οι περιορισμοί όσον αφορά την παροχή αγαθών και υπηρεσιών στην Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) και ιδίως οι διατάξεις του άρθρου 1 παράγραφος 1 στοιχεία α), β), δ) και ε) του κανονισμού (ΕΟΚ) αριθ. 990/93 εφόσον πρόκειται για τις πτήσεις και τη γραμμή πορθμείου που επιτρέπονται δυνάμει των ανωτέρω άρθρων 1 και 2.
Άρθρο 5
Αναστέλλονται οι διατάξεις του άρθρου 8 του κανονισμού (ΕΟΚ) αριθ. 990/93 του Συμβουλίου όσον αφορά τα αεροσκάφη τα οποία δεν έχουν σφραγισθεί στις 23 Σεπτεμβρίου 1994 και τα πλοία εφόσον αυτά τα αεροσκάφη και τα πλοία χρησιμοποιούνται για τις πτήσεις και τη γραμμή πορθμείου που επιτρέπονται βάσει του παρόντος κανονισμού.
Άρθρο 6
Οι διατάξεις του παρόντος κανονισμού εφαρμόζονται με την επιφύλαξη των διατάξεων του κανονισμού του (ΕΚ) αριθ. 1733/94 Συμβουλίου της 11ης Ιουλίου 1994, για την απαγόρευση της ικανοποίησης των απαιτήσεων όσον αφορά τις συμβάσεις και τισ συναλλαγές, η εκτέλεση των οποίων επηρεάζεται από το ψήφισμα αριθ. 757 (1992) του Συμβουλίου Ασφαλείας των Ηνωμένων Εθνών και από τα συναφή ψηφίσματα (3).
Άρθρο 7
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Παράγει αποτελέσματα από της 5 Οκτωβρίου 1994 μέχρι τις 12 Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη και ισχύει άμεσα σε κάθε κράτος μέλος.
Λουξεμβούργο, 10 Οκτωβρίου 1994.

Labels: 8
3
18
5